Spoegkobra pik oumaMosambiekse spoegkobra Foto: wild4photographicsafaris.blogspot.com Haywood (78) het by haar dogter se huis op ŉ plaas in Bela-Bela gekuier toe die kobra haar regtergroottoon beetgekry het, berig Beeld. Sy is tans in die hoësorgeenheid by die Muelmed-hospitaal in Pretoria waar sy opereer is. “Wat steek my nou so?” het Haywood glo gesê toe hulle saam in die sitkamer gekuier het. Magda Botha, Haywood se dogter, sê sy het ŉ slang verby die rusbank sien seil toe haar man opgespring en die slang met ŉ graaf doodgekap het. “Ons het almal grootgeskrik en nie besef dat my ma gepik is nie,” het Botha gesê. Haywood is na die hospitaal gehaas. Mosambiekse spoegkobras is sitotoksies, wat beteken dat hul gif weefsel en selle aantas. Volgens Botha moes dokters dooie weefsel uit haar ma se toon uitsny. Sy is in ŉ stabiele toestand en sal na verwagting binne ŉ week ontslaan word. -SAPA